Geen nageslag word genoem nie - tereg ook, want Cornelis van Dijk het homself nooit werklik in Suid-Afrika gevestig nie en kan as sulks nie as 'n Suid-Afrikaanse stamvader beskou word nie. Sy lewe is egter 'n interessante een, en is een wat hy met 'n Suid-Afrikaanse vrou gedeel het. Hierdie vrou kan as die moontlike stammoeder van 'n Van Dyk-familie in Engeland beskou word, soos ons weldra sal sien.
Cornelis het transportgeld betaal sodat sy vrou met die Sterreschans saam met hom na Batavia kon reis. Die skip het egter op 20 Mei 1793 aan die kus by die Kaap gestrand en die paartjie moes aan die Kaap bly. Cornelis het in hierdie tyd ook baie siek geword en, gepaard met die vergaan van sy skip, is hy (in sy eie woorde) sonder werk en in armoede gelaat. In Julie van dieselfde jaar het hy weer die V.O.C. benader en gevra dat hulle hom weer sal aanstel as "Kaptein ter See". Waarskynlik het hulle op sy versoek ingegaan, want in November 1793 was Cornelis die gesaghebber op die pakketboot De Star. Minder as 'n jaar later dien hy op 20 Junie 1794 'n versoek in om terug te keer na Nederland, saam met sy vrou Anna.
In Januarie 1812 verskyn daar 'n berig in die koerant dat verskeie persone aangegee het dat hulle die kolonie wil verlaat, oor "16 dae vanaf 3 Januarie". Hy het sy gesin daar gelaat om te gaan veg teen die Franse, as deel van die Engelse troepe. Dit het egter tot sy dood gelei: die Britse vloot het die Franse hawens geblokkeer sodat die Franse geen handel kon dryf met hulle geällieerdes nie. Dit het egter nie sonder stamp of stoot gegaan nie, en Cornelis het gesterf tydens 'n skermutseling met die Franse skip L'Aigle:
Of hierdie Nederlands-Suid-Afrikaanse seuns vandag nog 'n nageslag in Engeland het, het ek nie kon uitvind nie.